IRPC เจอพิษ “โควิด-19” กดผลงานปี 63 ขาดทุน 6.15 พันลบ. ยังปันผล 0.06 บ. XD 22 ก.พ.นี้
IRPC เจอพิษ "โควิด-19" กดผลงานปี 63 ขาดทุน 6.15 พันลบ. ยังปันผล 0.06 บ. XD 22 ก.พ.นี้
10 ก.พ. 2564

บริษัท ไออาร์พีซี จำกัด (มหาชน) หรือ IRPC รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากมีรายได้จากการขายสุทธิ 152,319 ล้านบาท ลดลง 30% จากราคาขายลดลง 24% ตามราคาน้ำมันดิบ และปริมาณขายลดลง 6% โดยโรงกลั่นน้ำมันมีอัตราการกลั่นอยู่ที่ 192,000 บาร์เรลต่อวัน ลดลง 3% เนื่องจากบริษัทฯได้ปรับแผนการผลิตเพื่อลดผลกระทบจากความต้องการผลิตภัณฑ์ที่ปรับตัวลดลงอย่างมีนัยสำคัญจากสถานการณ์การแพร่ระบาดของไวรัสโควิด-19 อย่างไรก็ตาม อัตราการใช้กำลังการผลิตยังคงอยู่ในระดับสูง
อย่างไรก็ดี บริษัทประกาศจ่ายเงินปันผลจากกำไรสะสม โดยอัตราการจ่ายปันผลเป็นเงินสด 0.06 บาทต่อหุ้น วันที่ไม่ได้รับสิทธิปันผล (XD) 22 ก.พ. 2564 วันที่จ่ายปันผล 20 เม.ย.2564